pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-PM: Govt strives to sustain stability of rice and farmers’ revenue
วันอังคารที่ 8 มิถุนายน 2564
PM: Govt strives to sustain stability of rice and farmers’ revenue
PM: Govt strives to sustain stability of rice and farmers’ revenue
June 7, 2021, at 1400hrs, at the Purple Room, Thai Khu Fah Building, Government House, Minister of Agriculture and Cooperative Chalermchai Sri-on led Mr. Sakda Khetklang, National Outstanding Farmer of 2021, central committee of the National Community Rice Center, and executives of the Ministry, to pay a courtesy call on Prime Minister and Defense Minister Gen. Prayut Chan-o-cha on occasion of the 2021 National Rice and Farmer’s Day. Also participating in the meeting were Deputy Minister of Agriculture and Cooperative Prapat Pothasuthon, and Prime Minister’s Secretary General Distat Hotrakitya. Government Spokesperson Anucha Burapachaisri disclosed gist of the meeting as follows:
The Prime Minister underscored the Government’s rice-related policy to sustain stability of rice and farmers’ revenue. Ministry of Agriculture and Cooperative, Ministry of Commerce, and Ministry of Interior have collaborated to come up with an inclusive plan for rice production and marketing in a bid to promote rice management throughout the supply chain, under the marketing-led approach. Agricultural sector development will be undertaken in accordance with the 20-Year National Strategy to empower farmers and farmer groups, develop agricultural production resources, and to add more value to agro products.
According to the Prime Minister, in order to promote self-sustainability of farmers and farmer organizations, the target is made for the “rice community”, consisting of rice cooperatives, rice community enterprises, community rice centers, and over 10,000 groups of farmers, to be strengthened according to the standard by 2024. Farmers in a ‘rice community” will be developed to become either smart farmers, super farmers, or young smart farmers.
The Government has especially placed an importance on small-scaled farmers, and strives to promote large-scale rice farming to ensure fair distribution of farmers’ earnings. Other two points that need to be addressed are to reduce cost on agricultural machineries, and to maintain rice price stability. The Prime Minister also called on the farmers to adapt themselves to new technology-based farming culture. He also thanked the farmers for producing and developing the quality of Thai rice, and affirmed that farmers are always in the Prime Minister’s heart.
The cabinet, in its meeting on June 23, 2019 approved for June 5 of each year as the National Rice and Farmer’s Day to remember the importance of rice on Thai people’s life as the country’s main dish, and to honor farmers and boost their morale.
รัฐบาลไทย-ข่าวทำเนียบรัฐบาล-กลุ่มเกษตรกรและภาคเอกชนสามารถนำเข้า “วัคซีนลัมปี สกิน” ได้
วันอังคารที่ 8 มิถุนายน 2564
กลุ่มเกษตรกรและภาคเอกชนสามารถนําเข้า “วัคซีนลัมปี สกิน” ได้
“เฉลิมชัย” สั่งไฟเขียว ให้กลุ่มเกษตรกรและภาคเอกชนสามารถนําเข้า “วัคซีนลัมปี สกิน” ได้ แต่การนําวัคซีนไปใช้ต้องอยู่ภายใต้การกํากับดูแลของกรมปศุสัตว์ และเป็นไปตามระเบียบอย่างเคร่งครัด
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้สั่งการให้กรมปศุสัตว์กําหนดแนวทางการสนับสนุนกลุ่มเกษตรกรและภาคเอกชนในการนําเข้าวัคซีนเพื่อนํามาใช้ในการป้องกันโรคลัมปี สกิน ในโค-กระบือ จากสถานการณ์การระบาดที่เกิดขึ้น ซึ่งความคืบหน้าล่าสุดจากการประชุมของคณะกรรมการแก้ไขปัญหาโรคลัมปี สกิน เมื่อวันศุกร์ที่ 4 มิถุนายน 2564 ที่ผ่านมา ได้มีการกําหนดหลักเกณฑ์ส่งมอบวัคซีนพร้อมกําหนดแนวทางการใช้วัคซีนตามหลักวิชาการสําหรับวัคซีนลัมปี สกิน ล็อตแรก จํานวน 60,000 โดส และ 300,000 โดส ที่มาถึงในสัปดาห์นี้ และพร้อมสนับสนุนกลุ่มเกษตรกร สมาคมผู้เลี้ยงโค-กระบือ ตลอดจนภาคเอกชนในการนําเข้าวัคซีน เพื่อนํามาใช้ฉีดป้องกันโรคและสร้างความมั่นคงด้านวัคซีนของประเทศ โดยผู้ที่ประสงค์จะนําเข้าวัคซีนต้องทําหนังสือถึงกรมปศุสัตว์ เพื่อแจ้งความประสงค์ก่อนดําเนินการ โดยต้องระบุชื่อการค้าและจํานวน เพื่อให้กรมปศุสัตว์นําไปใช้สําหรับควบคุม ป้องกัน โรคลัมปี สกิน ต่อไป
ทั้งนี้ กระทรวงเกษตรฯ โดยกรมปศุสัตว์จะทําหนังสือถึงสํานักงานคณะกรรมการอาหารและยา (อย.) ขอผ่อนผันการนําเข้าวัคซีนที่มีทะเบียนในต่างประเทศ แต่ยังไม่ขึ้นทะเบียนในประเทศไทย โดยกรมปศุสัตว์จะมอบอํานาจให้ผู้ประสงค์นําเข้าเป็นผู้ดําเนินการนําเข้าวัคซีน เมื่อได้รับการผ่อนผันจาก อย. ให้ผู้ประสงค์นําเข้า ดําเนินการสั่งวัคซีนและชําระค่าวัคซีนโดยตรงกับผู้ขายวัคซีนในต่างประเทศและดําเนินการขออนุญาตนําเข้าวัคซีนและขอหนังสือรับรองรุ่นการผลิต (Lot Release) จาก อย.ด้วย วัคซีนดังกล่าวจึงจะสามารถนํามาใช้ในการฉีดป้องกันโรคได้ แต่อย่างไรก็ตาม การนําวัคซีนไปใช้ต้องอยู่ภายใต้การกํากับดูแลของกรมปศุสัตว์ โดยต้องเป็นไปตามระเบียบกรมปศุสัตว์ว่าด้วยการฉีดวัคซีนโรคลัมปี สกินในสัตว์ชนิดโค กระบือ พ.ศ. 2564
รัฐบาลไทย-ข่าวทำเนียบรัฐบาล-อนุทิน ให้หน่วยบริการในสังกัด สธ. ฉีดวัคซีนโควิดให้ผู้ลงทะเบียนทุกราย
วันอังคารที่ 8 มิถุนายน 2564
อนุทิน ให้หน่วยบริการในสังกัด สธ. ฉีดวัคซีนโควิดให้ผู้ลงทะเบียนทุกราย
รองนายกรัฐมนตรีและรัฐมนตรีว่าการกระทรวงสาธารณสุข ให้หน่วยบริการ โรงพยาบาลในสังกัดกระทรวงสาธารณสุข ฉีดวัคซีนโควิด 19 ให้ผู้ลงทะเบียนทุกราย มอบผู้ตรวจราชการกระทรวงสาธารณสุข นายแพทย์สาธารณสุขจังหวัด ร่วมวางแผนบริหารจัดการวัคซีนตามที่ได้รับจัดสรรจากศบค.
วันนี้ (8 มิถุนายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า การฉีดวัคซีนโควิด 19 ถือว่าเป็นวาระแห่งชาติ ที่กระทรวงสาธารณสุขจะต้องเร่งดําเนินการตามนโยบาย เพื่อให้คนไทยปลอดภัย สร้างภูมิคุ้มกันหมู่ เดินหน้าขับเคลื่อนเศรษฐกิจโดยให้สถานบริการในสังกัด ฉีดวัคซีนให้ผู้ลงทะเบียนทุกราย และมอบหมายให้ผู้ตรวจราชการกระทรวงสาธารณสุข นายแพทย์สาธารณสุขจังหวัดร่วมกันวางแผนบริหารจัดการวัคซีน ตามจํานวนที่ได้รับจัดสรรจาก ศบค. เพื่อให้ครอบคลุมกลุ่มเป้าหมาย
นายอนุทินกล่าวต่อว่า วัคซีนโควิดที่มีอยู่ในขณะนี้เป็นวัคซีนที่ผ่านการรับรองจากองค์การอนามัยโลก อย.และกรมวิทยาศาสตร์การแพทย์ การจัดบริการฉีดวัคซีนขึ้นอยู่กับดุลยพินิจของผู้อํานวยการสถานบริการวัคซีนแต่ละแห่งรวมถึงวัคซีนที่ได้รับการกระจายลงไปในแต่ละรอบ ซึ่งบริษัทผู้ผลิตวัคซีนที่ทําสัญญากับรัฐบาลจะต้องทยอยส่งวัคซีนให้เป็นไปตามแผนมากที่สุด วันนี้จะมีการส่งวัคซีนซิโนแวคไปเพิ่มอีก 7.5 แสนโดส ส่วนการพบการขายคิวหรือบัตรฉีดวัคซีน ได้ให้ฝ่ายปกครองดําเนินการตามกฎหมาย ไม่จําเป็นต้องมาซื้อขายคิว เนื่องจากขณะนี้การมาฉีดวัคซีนมีการเปิดลงทะเบียนนัดหมายในหลายระบบ รวมถึงผ่านเครือข่ายค่ายมือถือด้วย จากการลงพื้นที่ศูนย์ฉีดวัคซีนกลางบางซื่อ และสอบถามผู้มารับบริการ แต่ละคนก็ให้ข้อมูลว่ามีความสะดวกและได้รับบริการอย่างดี
“วัคซีนโควิด19 มีพร้อมสําหรับทุกคน ไม่ต้องซื้อขาย ทุกคนได้ฉีดแน่นอน เมื่อฉีดวัคซีนวันละ 3-4 แสนคนผ่านไป2-3 เดือนจะฉีดได้ 20-30 ล้านคน โอกาสติดเชื้อลดน้อยลง ทั้งนี้ การฉีดวัคซีนจํานวนมาก 50-60 ล้านคนไม่สามารถฉีดทั้งหมดได้ในเดือนเดียว ต้องทยอยฉีด และระหว่างนี้หากยังคงพฤติกรรมป้องกันโรคอย่างเคร่งครัด โอกาสติดเชื้อก็ไม่มี” นายอนุทินกล่าว
*********************************** 8 มิถุนายน 2564
รัฐบาลไทย-ข่าวทำเนียบรัฐบาล-ผอ.รพ.เสนางคนิคม ย้ำผู้สูงอายุ ผู้ป่วยโรคเรื้อรังลงทะเบียนผ่านหมอพร้อมได้ฉีดวัคซีนโควิดแน่นอน
วันอังคารที่ 8 มิถุนายน 2564
ผอ.รพ.เสนางคนิคม ย้ําผู้สูงอายุ ผู้ป่วยโรคเรื้อรังลงทะเบียนผ่านหมอพร้อมได้ฉีดวัคซีนโควิดแน่นอน
ผู้อํานวยการโรงพยาบาลเสนางคนิคม จังหวัดอํานาจเจริญ เผยรพ.นัดฉีดวัคซีนโควิด 19 ให้ผู้สูงอายุ ผู้ป่วยโรคเรื้อรังที่มีคิวในเดือนมิถุนายนทั้งหมด ในวันที่ 7 – 8 มิถุนายน แบ่งเป็นวันละ 3 ตําบล กรณีผู้สูงอายุไม่ได้รับวัคซีนตามวันนัดในหมอพร้อม
ผู้อํานวยการโรงพยาบาลเสนางคนิคม จังหวัดอํานาจเจริญ เผยรพ.นัดฉีดวัคซีนโควิด 19 ให้ผู้สูงอายุ ผู้ป่วยโรคเรื้อรังที่มีคิวในเดือนมิถุนายนทั้งหมด ในวันที่ 7 – 8 มิถุนายน แบ่งเป็นวันละ 3 ตําบล กรณีผู้สูงอายุไม่ได้รับวัคซีนตามวันนัดในหมอพร้อม อยู่ในตําบลที่มีนัดฉีดบ่ายวันที่ 8 มิถุนายน ได้ทําความเข้าใจและแจ้งให้มารับการฉีดวัคซีนแล้ว ยืนยันมีวัคซีนสําหรับคนที่ลงทะเบียนผ่านหมอพร้อมทุกราย
วันนี้ (8 มิถุนายน 2564) นายแพทย์ปัณณธร เลิศเอกธรรม ผู้อํานวยการโรงพยาบาลเสนางคนิคม จังหวัดอํานาจเจริญ ให้สัมภาษณ์กรณีสื่อโซเชียล ผู้สูงอายุได้ลงทะเบียนผ่านแอปพลิเคชันหมอพร้อม และนัดวันเวลาฉีดวัคซีนโควิด 19 ในวันที่ 7 มิ.ย. เวลา 09.00 น. แล้วไม่ได้รับการฉีดตามนัด นั้น เป็นการปรับการระบบการฉีดวัคซีนของโรงพยาบาลเสนางคนิคม โดยได้นัดหมายกลุ่มผู้สูงอายุและผู้ป่วยโรคเรื้อรังที่นัดคิวผ่านหมอพร้อมในเดือนมิถุนายนทั้งหมด ให้มารับการฉีดวัคซีนเป็นกลุ่มแรกในวันที่ 7 – 8 มิถุนายน 2564 เนื่องจากแต่ละวันมีจํานวนนัดฉีดเพียงวันละ 2 – 5 คน ซึ่งวัคซีน 1 หลอดต้องเปิดฉีดเมื่อครบ 10 คน เพื่อไม่ให้สูญเสียวัคซีนพร้อมทั้งองค์การบริหารส่วนตําบลได้อํานวยความสะดวกในการรับส่งผู้ที่จะมาฉีดวัคซีนจากทุกตําบล แบ่งการฉีดวันละ 3 ตําบล คือวันที่ 7 มิถุนายน ตําบลเสนางคนิคม โพนทอง และนาเวียง รวม 360 คน และวันที่ 8 มิถุนายน ตําบลบ้านไร่สีสุก, หนองไฮ และหนองสามสี รวม 280 คน
สําหรับกรณีที่เป็นข่าวเกิดจากความเข้าใจผิดในระบบนัดและการประชาสัมพันธ์ที่อาจไม่ทั่วถึง โดยเป็นกลุ่มเป้าหมายของตําบลหนองสามสี มีนัดหมายฉีดใหม่ในวันที่ 8 มิถุนายน 2564 ภาคบ่าย โรงพยาบาลเสนางคนิคมขออภัยมา ณ ที่นี้ ขณะนี้ได้ทําความเข้าใจและแจ้งให้มารับการฉีดวัคซีนแล้ว ยืนยันว่ามีวัคซีนสําหรับคนที่ลงทะเบียนผ่านหมอพร้อมทุกราย
******************************** 8 มิถุนายน 2564
รัฐบาลไทย-ข่าวทำเนียบรัฐบาล-เกษตรฯ ปักหมุดเตรียมเน้นผลิตข้าว 5 ประเภท ให้สอดคล้องกับตลาด ตั้งเป้าพื้นที่ผลิต 66 ล้านไร่
วันอังคารที่ 8 มิถุนายน 2564
เกษตรฯ ปักหมุดเตรียมเน้นผลิตข้าว 5 ประเภท ให้สอดคล้องกับตลาด ตั้งเป้าพื้นที่ผลิต 66 ล้านไร่
เกษตรฯ ปักหมุดเตรียมเน้นผลิตข้าว 5 ประเภท ให้สอดคล้องกับตลาด ตั้งเป้าพื้นที่ผลิต 66 ล้านไร่ พร้อมถกการบริหารจัดการน้ําให้เพียงพอต่อการเพาะปลูก จากปัญหาฝนทิ้งช่วง
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยหลังการประชุมคณะอนุกรรมการนโยบายและบริหารข้าวแห่งชาติด้านการผลิตว่า ที่ประชุมได้ร่วมกันพิจารณาถึงเป้าหมายการผลิตข้าว การวางแผนการข้าว และพื้นที่เป้าหมายส่งเสริมการปลูกข้าว ปีการผลิต 2564/65 โดยมีสาระสําคัญ คือ เห็นควรให้ มีการแบ่งประเภทข้าวเพื่อให้การเพาะปลูกมีความเหมาะสมและสอดคล้องกับความต้องการของตลาด ได้ผลผลิตในแต่ละชนิดข้าวที่มีความสอดคล้องทั้งในส่วนของ Demand และ Supply โดยจะแบ่งเป็น 5 ชนิดข้าว ประกอบด้วย 1) ข้าวหอมมะลิ 2) ข้าวหอมไทย 3) ข้าวเจ้า ซึ่งจําแนกเป็นข้าวเจ้าพื้นนุ่มและข้าวเจ้าพื้นแข็ง 4) ข้าวเหนียว 5) ข้าวตลาดเฉพาะ ทั้งนี้พื้นที่ส่งเสริมการปลูกข้าวปีการผลิต 2564/65 นั้น ได้กําหนดไว้ทั้งสิ้น 66 ล้านไร่ โดยปรับลดพื้นที่ปลูกลงจากปีการผลิต 2563/2564 ประมาณ 3 ล้านไร่
รัฐมนตรีช่วยว่าการกระทรวงเกษตรและสหกรณ์ กล่าวต่อว่า ที่ประชุมฯ ได้ร่วมกันพิจารณาถึงเป้าหมาย การผลิตข้าว การวางแผนการผลิตข้าว และพื้นที่เป้าหมายส่งเสริมการปลูกข้าว ปีการผลิต 2564/65 โดยมีสาระสําคัญ คือ ปริมาณน้ําสําหรับการเพาะปลูกข้าวในปีการผลิต 2564/65 (ฤดูนาปี) อยู่ในเกณฑ์น้อย ภาพรวมปริมาณน้ําที่ใช้การจากอ่างเก็บน้ําทั้งขนาดใหญ่ ขนาดกลางและขนาดเล็ก ขณะนี้มีจํานวน 11,121 ล้านลูกบาศก์เมตร แต่ในขณะเดียวกันกลับมีความต้องการใช้อยู่ที่ 32,339 ล้านลูกบาศก์เมตร ประกอบกับน้ําใน 4 เขื่อนหลักมีปริมาณน้ําใช้การเหลือเพียง 1,457 ล้านลูกบาศก์เมตร ซึ่งในส่วนของกรมอุตุนิยมวิทยาประเมินว่ามีปริมาณฝนน้อย ซึ่งจะส่งผลกระทบต่อปริมาณน้ําเพื่อการอุปโภค/บริโภค และจะเกิดภาวะฝนทิ้งช่วงตั้งแต่ปลายเดือนมิถุนายนไปจนถึงกลางเดือนกรกฎาคม ดังนั้นหน่วยงานชลประทานในพื้นที่จะต้องมีแผนบริหารจัดการน้ํา โดยจัดส่งน้ําเป็นรอบเวรเพื่อบรรเทาปัญหาการขาดแคลนน้ํา และต้องมีแผนจัดสรรน้ําเพื่อประคองปริมาณน้ําที่มีอยู่จนถึงวันที่ 20 กรกฎาคม 2564 ดังนั้นนอกจากการจัดรอบเวร เพื่อจัดสรรน้ําให้แก่เกษตรกรแล้ว อีกส่วนหนึ่งจะต้องขอความร่วมมือเกษตรกรหากจะเพาะปลูกให้พิจารณาใช้น้ําฝน เป็นหลัก ซึ่งจากการคาดการณ์ตั้งแต่กลางเดือนสิงหาคมเป็นต้นไป น่าจะสามารถเพาะปลูกได้โดยไม่มีผลเสียหาย
รัฐบาลไทย-ข่าวทำเนียบรัฐบาล-นายกรัฐมนตรีย้ำหลักการจัดสรรและกระจายวัคซีนทุกจังหวัดอย่างเท่าเทียมกัน ยืนยันรัฐบาลเร่งจัดหาวัคซีนเพิ่มเติมให้ได้มากกว่า 100 ล้านโดส
วันอังคารที่ 8 มิถุนายน 2564
นายกรัฐมนตรีย้ําหลักการจัดสรรและกระจายวัคซีนทุกจังหวัดอย่างเท่าเทียมกัน ยืนยันรัฐบาลเร่งจัดหาวัคซีนเพิ่มเติมให้ได้มากกว่า 100 ล้านโดส
นายกรัฐมนตรีย้ําหลักการจัดสรรและกระจายวัคซีนทุกจังหวัดอย่างเท่าเทียมกัน ยืนยันรัฐบาลเร่งจัดหาวัคซีนเพิ่มเติมให้ได้มากกว่า 100 ล้านโดส
วันนี้ (8 มิถุนายน 2564) เวลา 13.00 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ย้ํา การฉีดวัคซีนซึ่งถือเป็นวาระแห่งชาติ โดยได้ลงพื้นที่ตรวจเยี่ยมจุดฉีดวัคซีน ณ สถานีกลางบางซื่อ ที่เป็นจุดฉีดวัคซีนที่ใหญ่ที่สุดในประเทศ รองรับการฉีดวัคซีนประมาณหมื่นคนต่อวัน และจุดฉีดวัคซีนสําหรับผู้ประกันตนมาตรา 33 ณ อาคารกีฬาเวสน์ ดินแดง โดยวานนี้ (7 มิ.ย.) เป็น “วันคิกออฟ” ระดมฉีดวัคซีนทั่วประเทศ ยอดรวมเฉพาะการฉีดวัคซีนมากกว่า 4 แสนโดส และมียอดสะสมผู้ที่ได้รับการฉีดวัคซีนทั้งหมดมากกว่า 4.6 ล้านโดส โดยแบ่งเป็นผู้ได้ฉีดเข็มแรกแล้ว 3.2 ล้านคน และผู้ฉีดครบสองเข็ม 1.4 ล้านคน
นายกรัฐมนตรีในฐานะผู้อํานวยการ ศบค. ย้ําถึงหลักการการกระจายวัคซีนเพื่อให้เกิดความเท่าเทียมและมีประสิทธิภาพในการควบคุมโรคมากที่สุด ได้แก่ ทุกจังหวัดจะต้องได้รับวัคซีนเพื่อให้เริ่มต้นการฉีดได้พร้อมกัน จํานวนวัคซีนที่แต่ละจังหวัดจะได้รับการจัดสรร ขึ้นอยู่กับเงื่อนไขสําคัญ คือ จํานวนประชากร อายุ จํานวนผู้ติดเชื้อ กลุ่มเสี่ยง อาชีพ และการเป็นพื้นที่เฉพาะ เช่น พื้นที่ท่องเที่ยว พื้นที่เศรษฐกิจ โดยแต่ละจังหวัดที่ได้รับวัคซีนจะเป็นผู้กําหนดการจัดสรรวัคซีนให้แก่โรงพยาบาลต่าง ๆ ในจังหวัดเอง และ ประชาชนที่จองคิวแล้วจะต้องได้รับวัคซีน โดยยึดวันที่จองไว้เดิมให้ได้มากที่สุด โอกาสนี้ นายกรัฐมนตรียังขออภัยหากมีพี่น้องประชาชนที่ไม่ได้รับความสะดวก หรือเกิดการเปลี่ยนแปลง พร้อมสั่งการให้หน่วยงานที่เกี่ยวข้องเร่งดําเนินการแก้ไขปัญหาและเยียวยาผู้ได้รับผลกระทบให้เร็วที่สุด
อย่างไรก็ตาม นายกรัฐมนตรียืนยันว่าจะมีการจัดหาวัคซีนเพิ่มเติมอย่างต่อเนื่องให้ได้มากที่สุด เชื่อว่าระหว่างการรอวัคซีนที่ทําสัญญาซื้อ-ขายไว้แล้ว จะมีวัคซีนทยอยเข้ามามากขึ้นเรื่อย ๆ ในเดือนต่อ ๆ ไป เพื่อให้แต่ละจังหวัด แต่ละจุดฉีดวัคซีนสามารถบริหารจัดการได้สะดวกยิ่งขึ้น เพื่อไม่ให้ประชาชนที่จองคิวแล้วถูกเลื่อนคิวฉีดอีก ทั้งนี้ รัฐบาลได้ตั้งเป้าหมายการจัดหาวัคซีน 100 ล้านโดสและเพิ่มขึ้นเรื่อย ๆ ปัจจุบันได้มีการทําสัญญากับ AstraZeneca ที่ผลิตโดยบริษัทสยามไบโอไซเอนซ์แล้ว 61 ล้านโดส Sinovac 6 ล้านโดส และมีแผนจะจัดซื้อเพิ่มอีก 8 ล้านโดส และคาดว่าจะสามารถทําสัญญากับ Pfizer เซอร์ และ Johnson & Johnson รวมกว่า 25 ล้านโดส นอกจากนี้ ยังจะมีวัคซีนอีกจํานวนหนึ่งที่ได้รับมาจากการเจรจาทางความสัมพันธ์กับประเทศต่าง ๆ ซึ่งในปีหน้าคาดว่าจะมีวัคซีนที่ผลิตโดยคนไทยเองด้วย ควบคู่ไปกับการใช้แพทย์แผนไทย ด้วยการนําสมุนไพรต่าง ๆ พัฒนาไปสู่กระบวนการผลิตเพื่อสร้างรายได้ ปรับเปลี่ยนวิธีการเพาะปลูกพืชให้แก่เกษตรกรอีกด้วย
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรียืนยันรัฐบาลใช้จ่ายงบประมาณอย่างคุ้มค่าเพื่อประโยชน์สูงสุดของประชาชน
วันอังคารที่ 8 มิถุนายน 2564
นายกรัฐมนตรียืนยันรัฐบาลใช้จ่ายงบประมาณอย่างคุ้มค่าเพื่อประโยชน์สูงสุดของประชาชน
นายกรัฐมนตรียืนยันรัฐบาลใช้จ่ายงบประมาณอย่างคุ้มค่าเพื่อประโยชน์สูงสุดของประชาชน
วันนี้ (8 มิถุนายน 2564) เวลา 13.00 น. ณ ตึกไทยคู่ฟ้า ทําเนียบรัฐบาล ภายหลังการประชุมคณะรัฐมนตรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เผยถึงการปฏิรูปการศึกษาและร่างพระราชบัญญัติการศึกษาแห่งชาติ พ.ศ.... ที่มีการปรับแก้ไขและเตรียมนําเข้าสู่การประชุมของสภาผู้แทนราษฎร ว่าเป็นการปรับเปลี่ยนการศึกษาไทยให้ทันยุคสมัยและทันต่อสถานการณ์ ภายใต้บริบทของประเทศไทยที่มีความแตกต่างจากประเทศอื่นๆ ครอบคลุมทั้งบุคลากรทางการศึกษา หลักสูตรการเรียนการสอน และองค์กรต่าง ๆ ที่เกี่ยวข้องกับการศึกษา โดยขอให้สมาชิกสภาผู้แทนราษฎรทุกคนร่วมกันพิจารณาร่าง พรบ. นี้เพื่อให้สามารถดําเนินการไปสู่การปฏิรูปการศึกษาอย่างเต็มรูปแบบ
นายกรัฐมนตรีมีความห่วงกังวลต่อเกษตรกร ชาวไร่ชาวสวน พร้อมเผยถึงการพูดคุยกับสมาคมชาวนา ร่วมกับกระทรวงเกษตรและสหกรณ์ กระทรวงมหาดไทย และกระทรวงพาณิชย์ว่า จะต้องเร่งช่วยเหลือชาวนาให้มีรายได้ที่สูงขึ้น หลุดพ้นจากความยากจน จําเป็นต้องลดต้นทุน บริหารโดยใช้วิสาหกิจชุมชนอย่างครบวงจร อาทิ เมล็ดพันธุ์ทางการเกษตรที่มีคุณภาพ ปุ๋ย ค่าเช่าที่ และมาตรฐานโรงสี โดยรัฐบาลได้แก้ไขปัญหาขั้นต้นด้วยการประกันราคาในงบประมาณที่สามารถทําได้ ซึ่งรัฐบาลจะต้องเร่งเดินหน้าช่วยเหลือต่อไปในอนาคต รวมถึงการแก้ไขปัญหา กฎหมาย กฎกระทรวง ที่ไม่ทันสมัย
นายกรัฐมนตรียังกล่าวถึงเศรษฐกิจไทยในภาพรวมว่า การส่งออกเพิ่มมากขึ้น เนื่องจากหลายประเทศเริ่มกลับมาฟื้นฟูทางเศรษฐกิจแล้ว โดยคาดว่าจะสถานการณ์เศรษฐกิจในปี 2565 จะดีขึ้น ประเทศไทยจึงต้องเร่งเดินหน้าไปสู่เป้าหมายที่ท้าทาย โดยเฉพาะเศรษฐกิจรอบบ้านที่มีสถิติสูงขึ้นร้อยละ 20 ในช่วง 4 เดือนที่ผ่านมา โดยประเทศไทยตั้งเป้าไว้ 1 ล้านล้านบาทจากเศรษฐกิจชายแดน การค้าการลงทุน รวมถึงการเข้าร่วมประชุมกลุ่มเศรษฐกิจขนาดใหญ่ในระดับเวทีโลก เพื่อหารือถึงเศรษฐกิจในอนาคต ซึ่งจะต้องเตรียมความพร้อมรับมือกับพันธสัญญาต่าง ๆ
นายกรัฐมนตรีย้ําว่ารัฐบาลจะใช้จ่ายงบประมาณที่มีอยู่อย่างคุ้มค่า ระมัดระวังไม่ให้มีการทุจริตเกิดขึ้น โดยคณะรัฐมนตรีมีหน้าที่ในการอนุมัติหลักการในดําเนินการใช้จ่ายงบประมาณ และขั้นตอนการดําเนินการเป็นหน้าที่ของแต่ละหน่วยงาน/คณะกรรมการต่าง ๆ ที่จะต้องรับผิดชอบ โดยนายกรัฐมนตรีย้ําว่า 1 ปีนี้ต้องมีผลสําเร็จที่เป็นรูปธรรมและวางแผนต่อไปใน 1 ปี ข้างหน้า ให้เกิดความต่อเนื่องและสอดคล้องตามแผนยุทธศาสตร์ชาติระยะ 1 ปี ระยะปานกลาง 3 ปี และระยะ 5 ปี มีการตรวจสอบ คัดกรองแผนงานโครงการโดยคณะอนุกรรมการทั้งภาครัฐและภาคเอกชนที่มีส่วนร่วมในการพิจราณาแผนงานโครงการ เป็นการทํางานร่วมกันของฝ่ายการเมืองและฝ่ายบริหารเพื่อประโยชน์ของพี่น้องประชาชนคนไทยทุกคนในแต่ละพื้นที่ แต่ละจังหวัด อย่างทั่วถึงและเป็นธรรม ขอให้ประชาชนรับฟังการชี้แจงที่เป็นข้อเท็จจริงในการใช้จ่ายงบประมาณ ยืนยันรัฐบาลทําเพื่อพี่น้องประชาชนคนไทยทั้งประเทศ ในทุกจังหวัด เมื่อมีการแปรญัตติจากคณะกรรมาธิการฯ จะนํามาดําเนินการในการบริหาร
นายกรัฐมนตรียังกล่าวให้กําลังให้กับข้าราชการทุกคน ที่ร่วมกันปฏิบัติหน้าที่อย่างหนักในช่วงการแพร่ระบาดของโรคโควิด-19 รวมถึงบุคลากรทางการแพทย์ในท้องถิ่นในจังหวัดต่าง ๆ เพราะนี้ คือ พลังของคนไทยที่ร่วมเสียสละไปด้วยกัน
.................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วางกรอบแนวทางการพัฒนาการผลิตและการตลาดโครงการ 1 ตำบล 1 กลุ่มเกษตรทฤษฎีใหม่
วันอังคารที่ 8 มิถุนายน 2564
วางกรอบแนวทางการพัฒนาการผลิตและการตลาดโครงการ 1 ตําบล 1 กลุ่มเกษตรทฤษฎีใหม่
กระทรวงเกษตรฯ วางกรอบแนวทางการพัฒนาการผลิตและการตลาดให้กับเกษตรกรที่เข้าร่วมโครงการ 1 ตําบล 1 กลุ่มเกษตรทฤษฎีใหม่
นายอําพันธุ์เวฬุตันติรองปลัดกระทรวงเกษตรและสหกรณ์เป็นประธานการประชุมคณะอนุกรรมการภายใต้โครงการ1ตําบล1กลุ่มเกษตรทฤษฎีใหม่ด้านพัฒนาอาชีพและการตลาดครั้งที่1/2564ผ่านระบบทางไกลออนไลน์Application Zoomณห้องประชุมกระทรวงเกษตรและสหกรณ์ซึ่งที่ประชุมมีการพิจารณากําหนดโมเดลและแนวทางการส่งเสริมพัฒนาอาชีพและการตลาดของเกษตรกรที่เข้าร่วมโครงการผ่านกระบวนการพัฒนาเกษตรกรกระบวนการพัฒนากลุ่มเกษตรกรและการพัฒนาการตลาดโดยยึดแนวทางการขับเคลื่อนตามนโยบาย“การตลาดนําการผลิต”ของดร.เฉลิมชัยศรีอ่อนรัฐมนตรีว่าการกระทรวงเกษตรและสหกรณ์และตั้งเป้าให้มีกลุ่มต้นแบบในพื้นที่70จังหวัดจังหวัดละ1กลุ่ม
นอกจากนี้การขับเคลื่อนการดําเนินงานดังกล่าวได้มอบหมายให้มีหน่วยงานเจ้าภาพในการขับเคลื่อนประสานงานหลักการพัฒนาอาชีพและการตลาดของโครงการฯโดยมอบกรมส่งเสริมสหกรณ์รับผิดชอบภาคเหนือกรมปศุสัตว์รับผิดชอบภาคตะวันอออกเฉียงเหนือกรมส่งเสริมการเกษตรรับผิดชอบภาคกลางและกรมประมงรับผิดชอบภาคใต้เพื่อให้เกษตรกรที่เข้าร่วมโครงการสามารถพัฒนาอาชีพสร้างรายได้และแก้ไขปัญหาความยากจนโดยให้เกษตรกรมีการรวมกลุ่มเพื่อสร้างความเข้มแข็งจากนั้นจะพัฒนาไปสู่เกษตรทฤษฎีใหม่ขั้นที่2และขยายผลในชุมชนตามเป้าหมายโครงการได้ต่อไป
รัฐบาลไทย-ข่าวทำเนียบรัฐบาล-โฆษก ศบค. รายงานจำนวนผู้ที่ได้รับการฉีดวัคซีน รัฐบาลพร้อมติดตามและศึกษาผลกระทบจากการฉีดวัคซีน
วันอังคารที่ 8 มิถุนายน 2564
โฆษก ศบค. รายงานจํานวนผู้ที่ได้รับการฉีดวัคซีน รัฐบาลพร้อมติดตามและศึกษาผลกระทบจากการฉีดวัคซีน
โฆษก ศบค. รายงานจํานวนผู้ที่ได้รับการฉีดวัคซีน รัฐบาลพร้อมติดตามและศึกษาผลกระทบจากการฉีดวัคซีน
วันนี้ (8 มิถุนายน 2564) เวลา 12.45 น. ณ ศูนย์บริหารสถานการณ์การแพร่ระบาดของโรคไวรัสโคโรน่า (ศบค.) ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) เปิดเผยถึงยอดสรุปตัวเลขการฉีดวัคซีนของเมื่อวันที่ 7 มิถุนายน ทั่วประเทศ โดย นพ.เกียรติภูมิ วงศ์รจิต ปลัดกระทรวงสาธารณสุข ได้รายงานภาพรวมจากทางกรมควบคุมโรคต่อที่ประชุมฯ เมื่อช่วงเช้า ซึ่งที่ประชุมฯ ได้ชื่นชมและขอบคุณทุกฝ่ายที่ร่วมด้วยช่วยกันทําให้ทุกอย่างผ่านไปด้วยดี โดยตัวเลขจํานวนผู้ได้รับวัคซีนเพิ่มขึ้น ณ วันที่ 7 มิถุนายน มีจํานวน 416,847 ราย รายใหม่จํานวน 388,872 ราย ผู้ที่ได้ฉีดเข็มที่สอง 27,975 ราย รวมยอดสะสม 4,634,941 ราย นับตั้งแต่มีการฉีดวัคซีนวันที่ 28 กุมภาพันธ์ เป็นผู้ที่ได้ฉีดเข็มแรกจํานวน 3,243,913 ราย ผู้ที่ได้ฉีดเข็มที่สอง 1,391,028 ราย
ทั้งนี้ รัฐบาลพยายามจะเพิ่มจํานวนในส่วนนี้ให้มากขึ้น ในส่วนวัคซีนที่ได้จัดสรรมาจะมีการกระจายในส่วนที่เหลือต่อไป ซึ่งประชาชนจะได้รับวัคซีนตามที่กระทรวงสาธารณสุขวางแผนการกระจายและจัดสรรตามแต่ละพื้นที่ให้สอดคล้องกับความต้องการต่อไป นอกจากนี้ จะมีการศึกษาและติดตามผลภายหลังจากการฉีดวัคซีนด้วยเช่นกันเพื่อสร้างความมั่นใจให้ผู้ที่จะมารับวัคซีน ในช่วงท้าย โฆษก ศบค. เน้นย้ําว่า แม้ว่าจะมีวัคซีนแล้ว แต่ประชาชนยังต้องคํานึงถึงสุขอนามัยต่อไป เพื่อร่วมกันสร้างภูมิคุ้มกันหมู่
รัฐบาลไทย-ข่าวทำเนียบรัฐบาล-“กรุงไทย” แจ้งยกเลิกระบบยินยอมเปิดเผยข้อมูลบนแอปฯเป๋าตัง ให้ผู้ใช้งานทุกคน “โดยอัตโนมัติ”
วันอังคารที่ 8 มิถุนายน 2564
“กรุงไทย” แจ้งยกเลิกระบบยินยอมเปิดเผยข้อมูลบนแอปฯเป๋าตัง ให้ผู้ใช้งานทุกคน “โดยอัตโนมัติ”
“กรุงไทย” แจ้งยกเลิกระบบให้ความยินยอมเปิดเผยข้อมูลส่วนบุคคลบนแอปฯเป๋าตัง เพื่อป้องกันความสับสน และลดความกังวลของผู้ใช้งาน ส่วนผู้ใช้งานที่ให้ความยินยอมไปแล้ว ระบบจะยกเลิกให้ “อัตโนมัติ” ตั้งแต่คืนวันที่ 7 มิถุนายนที่ผ่านมา
“กรุงไทย” แจ้งยกเลิกระบบให้ความยินยอมเปิดเผยข้อมูลส่วนบุคคลบนแอปฯเป๋าตัง เพื่อป้องกันความสับสน และลดความกังวลของผู้ใช้งาน ส่วนผู้ใช้งานที่ให้ความยินยอมไปแล้ว ระบบจะยกเลิกให้ “อัตโนมัติ” ตั้งแต่คืนวันที่ 7 มิถุนายนที่ผ่านมา พร้อมเร่งพัฒนาระบบและรูปแบบให้ความยินยอมเปิดเผยข้อมูล เฉพาะส่วนที่เกี่ยวข้องกับการเข้าร่วมโครงการภาครัฐต่อไป
ธนาคารกรุงไทย แจ้งว่า จากกรณีที่ธนาคารได้อัพเดตแอปพลิเคชันเป๋าตัง เวอร์ชั่นล่าสุด โดยกําหนดให้ผู้ใช้งาน “เลือก”ให้ความยินยอมเกี่ยวกับข้อมูลส่วนบุคคล เพื่อใช้ในการแจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร นําข้อมูลไปใช้ในการวิเคราะห์ พัฒนา ผลิตภัณฑ์และบริการที่ตอบโจทย์ผู้ใช้งานแอปฯ เป๋าตัง และเพื่อใช้ในการตรวจสอบยืนยันตัวตนในการเข้าร่วมโครงการภาครัฐนั้น พบว่า ผู้ใช้งานแอปฯเป๋าตังมีความกังวลเกี่ยวกับระบบและรูปแบบการให้ความยินยอมเปิดเผยข้อมูล
เพื่อความสบายใจของผู้ใช้งาน และความโปร่งใส ดังนั้น ธนาคารจึงได้ยกเลิกระบบการให้ความยินยอมเปิดเผยข้อมูลทั้ง 3 ส่วนออกจากแอปฯเป๋าตัง สําหรับผู้ใช้งานที่ได้กดให้ความยินยอมไปแล้ว ระบบจะทําการยกเลิกให้โดยอัตโนมัติ ตั้งแต่คืนวันที่ 7 มิถุนายนที่ผ่านมา
ทั้งนี้ ธนาคารจะเร่งพัฒนาปรับปรุงระบบและรูปแบบการให้ความยินยอมเปิดเผยข้อมูลส่วนบุคคล สําหรับผู้ใช้งานที่ต้องการเข้าร่วมโครงการภาครัฐ เพื่อตรวจสอบยืนยันตัวตนว่าเป็นผู้มีสิทธิตามเกณฑ์ของโครงการภาครัฐจริงหรือไม่ เพื่อป้องกันการสวมสิทธิ และทุจริตในโครงการภาครัฐ ควบคู่กับการอํานวยความสะดวกให้กับผู้ใช้งานตามวัตถุประสงค์ และการเชื่อมโยงที่จําเป็นของแต่ละโครงการ โดยธนาคารยึดหลักความโปร่งใส เป็นธรรม ตรวจสอบได้ และทุกภาคส่วนสามารถเข้าถึงได้อย่างทั่วถึง พร้อมปฏิบัติตามกฏหมายคุ้มครองข้อมูลส่วนบุคคล (PDPA) แม้ว่าจะมีการเลื่อนการบังคับใช้กฎหมายออกไปก็ตาม และเคารพในสิทธิส่วนบุคคลอย่างเคร่งครัด
รัฐบาลไทย-ข่าวทำเนียบรัฐบาล-การประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน
วันอังคารที่ 8 มิถุนายน 2564
การประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน
ปลัดฯ กอบชัย เป็นประธานการประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน
วันนี้ (8 มิถุนายน 2564) นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานการประชุมหารือมาตรการป้องกันและควบคุมโรคโควิด-19 ในสถานประกอบกิจการโรงงาน โดยมี นายสุระ เพชรพิรุณ นายสมพล โนดไธสง นายเดชา จาตุธนานันท์ นายนิรันดร์ ยิ่งมหิศรานนท์ นายใบน้อย สุวรรณชาตรี ผู้ตรวจราชการกระทรวงอุตสาหกรรม นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม และอุตสาหกรรมจังหวัดทุกจังหวัด เข้าร่วมประชุมผ่านระบบ Video Conference (ZOOM) ณ ห้องประชุม อก.1 สํานักงานปลัดกระทรวงอุตสาหกรรม
สําหรับการประชุมดังกล่าว สืบเนื่องจากเมื่อวันที่ 2 มิถุนายน ที่ผ่านมา ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ได้มอบหมาย กระทรวงอุตสาหกรรม เป็นเจ้าภาพหลักร่วมกับ กระทรวงแรงงาน กระทรวงสาธารณสุข กระทรวงมหาดไทย และ สํานักงานคณะกรรมการส่งเสริมการลงทุน (BOI) ในการควบคุมและป้องกันโรคโควิด-19 ในสถานประกอบกิจการโรงงาน ทั้งในระดับจังหวัดและระดับประเทศ เพื่อป้องกันการแพร่ระบาดในโรงงาน และเพื่อให้เศรษฐกิจของประเทศดําเนินกิจการได้ในช่วงของการระบาดโควิด-19 นี้ ทั้งนี้ กระทรวงอุตสาหกรรม ได้กําหนดจัดการประชุมหารือระหว่าง รัฐมนตรีว่าการกระทรวงอุตสาหกรรม และ รัฐมนตรีว่าการกระทรวงแรงงาน เพื่อหาแนวทางขับเคลื่อนมาตรการป้องกันการแพร่ระบาดของโรคโควิด-19 ในโรงงาน ในวันศุกร์ที่ 11 มิถุนายน 2564 นี้
ทั้งนี้ การจัดกิจกรรมฯ ดังกล่าว เป็นไปตามมาตรการควบคุม และป้องกันการแพร่ระบาดของเชื้อไวรัส โควิด-19 ตามข้อกําหนดออกตามความในมาตรา 9 แห่ง พ.ร.ก.ฉุกเฉิน ฉบับที่ 22 ลงวันที่ 29 เมษายน พ.ศ. 2564 #กระทรวงอุตสาหกรรม #prindustrymoi #ปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 8 มิถุนายน 2564 พนักงานติดเชื้อไวรัส COVID-19 จำนวน 4 ราย
วันอังคารที่ 8 มิถุนายน 2564
ประกาศ ขสมก. ประจําวันที่ 8 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 8 มิถุนายน 2564 พนักงานติดเชื้อไวรัส COVID-19 จํานวน 4 ราย
ประกาศ ขสมก. ประจําวันที่ 8 มิถุนายน 2564 พนักงานติดเชื้อไวรัส COVID-19 จํานวน 4 ราย
1) พนักงานเก็บค่าโดยสาร สาย 53 เขตการเดินรถที่ 6
2) พนักงานขับรถโดยสารธรรมดา สาย 53 เขตการเดินรถที่ 6
3) พนักงานเก็บค่าโดยสารรถธรรมดา สาย 95 ก เขตการเดินรถที่ 1
4) พนักงานธุรการ ระดับ 2 (เจ้าหน้าที่ MIS) อู่สวนสยาม เขตการเดินรถที่ 2
รัฐบาลไทย-ข่าวทำเนียบรัฐบาล-รัฐบาลยืนยันโรคลัมปีสกินในโค/กระบือ รักษาหายขาดได้แน่ เข้มป้องกันลักลอบข้ามชายแดน ก.เกษตรเร่งกระจายวัคซีน เปิดทางเอกชน-กลุ่มเกษตรกรนำเข้า ตั้งวอร์รูมจัดการทั้งระบบ
วันอังคารที่ 8 มิถุนายน 2564
รัฐบาลยืนยันโรคลัมปีสกินในโค/กระบือ รักษาหายขาดได้แน่ เข้มป้องกันลักลอบข้ามชายแดน ก.เกษตรเร่งกระจายวัคซีน เปิดทางเอกชน-กลุ่มเกษตรกรนําเข้า ตั้งวอร์รูมจัดการทั้งระบบ
รัฐบาลยืนยันโรคลัมปีสกินในโค/กระบือ รักษาหายขาดได้แน่ เข้มป้องกันลักลอบข้ามชายแดน ก.เกษตรเร่งกระจายวัคซีน เปิดทางเอกชน-กลุ่มเกษตรกรนําเข้า ตั้งวอร์รูมจัดการทั้งระบบ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นายกรัฐมนตรี พลเอกประยุทธ์ จันทร์โอชา ติดตามและห่วงใยต่อสถานการณ์การแพร่ระบาดโรคลัมปีสกินที่กําลังระบาดในหลายจังหวัด ซึ่งเป็นโรคไวรัสผิวหนังในโค-กระบือ ไม่เคยเกิดขึ้นในประเทศไทยมาก่อน มีแมลงเป็นพาหะ ทั้งนี้ นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์รายงานว่า กรมปศุสัตว์ได้เข้าควบคุมสถานการณ์ และมีการแจ้งเตือนเกษตรกรตั้งแต่เริ่มมีการระบาดในประเทศเพื่อนบ้าน ล่าสุด พบว่ามีโค-กระบือ ป่วยเป็นโรคลัมปีสกิน 2.9 หมื่นตัว รักษาหายแล้ว 1 หมื่นตัว เสียชีวิต 374 ตัว ซึ่งกรมฯได้เข้าดูแลอย่างใกล้ชิดเพื่อรักษาตัวที่ป่วยอยู่ให้หายขาด โดยจะใช้เวลาประมาณ 30 วัน และไม่ติดต่อสู่คน หรือสัตว์ชนิดอื่น เมื่อรักษาหายขาด เนื้อนํามาบริโภค
รมต.ว่าการกระทรวงเกษตรฯ ยังสั่งการให้กรมปศุสัตว์เข้มงวดเรื่องการเคลื่อนย้ายสัตว์ โดยเฉพาะการลักลอบเคลื่อนย้ายตามแนวชายแดนทุกแห่ง หากพบผู้กระทําผิดให้ดําเนินการทางกฎหมายอย่างเคร่งครัด รวมถึงได้ตั้งศูนย์ปฏิบัติการป้องกัน ควบคุม และเตรียมความพร้อมเผชิญเหตุโรคลัมปีสกิน เพื่อทําหน้าที่ติดตามสถานการณ์โรคระบาด วางแผนการกระจายวัคซีน การป้องกันกําจัดโรค จัดหน่วยพ่นยาฆ่าเชื้อทําลายเชื้อโรค แจกสารกําจัดแมลง ยารักษา วิตามิน แร่ธาตุและยาบํารุง เพื่อรักษาและฟื้นฟูสุขภาพสัตว์ ส่วนมาตรการชดเชยเยียวยาเกษตรกรก็มีความชัดเจนเป็นไปตามระเบียบกระทรวงการคลัง
ในส่วนของวัคซีน เนื่องจากเป็นโรคอุบัติใหม่ กรมฯจึงต้องนําเข้าจากต่างประเทศล็อตแรกจํานวน 60,000 โดส กระจายไปยังพื้นที่ต่างๆแล้ว และอีก 300,000 โดส จะมาถึงในสัปดาห์นี้ ที่สําคัญ กระทรวงเกษตรฯ เปิดให้กลุ่มเกษตรกร สมาคมผู้เลี้ยงโค-กระบือ ตลอดจนภาคเอกชนสามารถนําเข้าวัคซีนได้ เพื่อนํามาใช้ฉีดป้องกันโรคและสร้างความมั่นคงด้านวัคซีนของประเทศ โดยผู้ประสงค์นําเข้าวัคซีนต้องทําหนังสือถึงกรมปศุสัตว์ หลังจากนั้น กรมฯจะทําหนังสือถึงสํานักงานคณะกรรมการอาหารและยา (อย.) ขอผ่อนผันการนําเข้าวัคซีนที่มีทะเบียนในต่างประเทศ แต่ยังไม่ขึ้นทะเบียนในประเทศไทย
“นายกรัฐมนตรีมีความเชื่อมั่นในแนวทางของกระทรวงเกษตรฯที่ดําเนินการอยู่ จะควบคุมการแพร่ระบาดโรคลัมปีสกินได้ และยังกําชับให้หน่วยงานอื่นที่เกี่ยวข้องบูรณาการอย่างเต็มที่ โดยเฉพาะการจับกุมการลักลอบเคลื่อนย้ายสัตว์ตามแนวชายแดน ซึ่งถือเป็นการซ้ําเติมการแพร่ระบาด รัฐบาลพร้อมให้การช่วยเหลือเยียวยาเกษตรกรที่ได้รับผลกระทบอย่างเต็มที่ ” นางสาวรัชดา กล่าว
------------------------
รัฐบาลไทย-ข่าวทำเนียบรัฐบาล-กรุงไทย แจ้งยกเลิกระบบ ยินยอมเปิดเผยข้อมูลบนแอปฯ “เป๋าตัง” แล้ว
วันอังคารที่ 8 มิถุนายน 2564
กรุงไทย แจ้งยกเลิกระบบ ยินยอมเปิดเผยข้อมูลบนแอปฯ “เป๋าตัง” แล้ว
....
จากกรณีที่ ธ.กรุงไทย ในฐานะผู้พัฒนาแอปพลิเคชัน “เป๋าตัง” ได้เปิดให้ประชาชนอัปเดตแอปฯ เป๋าตัง เป็นเวอร์ชันล่าสุด โดยกําหนดให้ผู้ใช้งาน “เลือก”ให้ความยินยอมเกี่ยวกับข้อมูลส่วนบุคคล เพื่อใช้แจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร รวมถึงนําข้อมูลไปวิเคราะห์และพัฒนาบริการที่ตอบโจทย์ผู้ใช้งาน แ ละใช้ตรวจสอบยืนยันตัวตนในการเข้าร่วมโครงการภาครัฐนั้น
.
เรื่องนี้ทําให้ผู้ใช้งานแอปฯ เป๋าตัง มีความกังวลและสับสนเกี่ยวกับระบบและรูปแบบการให้ความยินยอมเปิดเผยข้อมูล ดังกล่าวเป็นอย่างมาก
.
ล่าสุด ธนาคาร ได้ยกเลิกระบบการให้ความยินยอมเปิดเผยข้อมูลทั้ง 3 ส่วนออกจากแอปฯ เป๋าตัง แล้ว สําหรับผู้ใช้งานที่ได้กดให้ความยินยอมไปแล้ว ระบบได้ทําการยกเลิกให้โดยอัตโนมัติ ตั้งแต่คืนวันที่ 7 มิ.ย.ที่ผ่านมา
.
อย่างไรก็ตาม ธนาคารจะเร่งพัฒนาปรับปรุงระบบและรูปแบบการให้ความยินยอมเปิดเผยข้อมูลส่วนบุคคล สําหรับผู้ใช้งานที่ต้องการเข้าร่วมโครงการภาครัฐ เพื่อตรวจสอบยืนยันตัวตนว่าเป็นผู้มีสิทธิตามเกณฑ์ของโครงการภาครัฐจริงหรือไม่ เพื่อป้องกันการสวมสิทธิ และทุจริตในโครงการภาครัฐ ควบคู่กับการอํานวยความสะดวกให้กับผู้ใช้งานตามวัตถุประสงค์ของแต่ละโครงการ
.
โดยยึดหลักความโปร่งใส เป็นธรรม ตรวจสอบได้ และ พร้อมปฏิบัติตามกฎหมายคุ้มครองข้อมูลส่วนบุคคล (PDPA) และเคารพในสิทธิส่วนบุคคลอย่างเคร่งครัด
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ครม. เห็นชอบขยายเวลาให้แรงงานต่างด้าว 3 สัญชาติ ตรวจเชื้อโควิด-19 ทำประกันสุขภาพ และขออนุญาตทำงาน ให้เสร็จภายใน 13 ก.ย.64
วันอังคารที่ 8 มิถุนายน 2564
ครม. เห็นชอบขยายเวลาให้แรงงานต่างด้าว 3 สัญชาติ ตรวจเชื้อโควิด-19 ทําประกันสุขภาพ และขออนุญาตทํางาน ให้เสร็จภายใน 13 ก.ย.64
รองโฆษกรัฐบาล เผย ครม. เห็นชอบขยายเวลาให้แรงงานต่างด้าว 3 สัญชาติ ตรวจเชื้อโควิด-19 ทําประกันสุขภาพ และขออนุญาตทํางาน ให้เสร็จภายใน 13 ก.ย.64
วันนี้ (8 มิ.ย.64) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 8 มิถุนายน 2564 ว่า ครม. มีมติเห็นชอบขยายระยะเวลาให้แรงงานต่างด้าวดําเนินการตรวจหาเชื้อโควิด-19 ทําประกันสุขภาพ และขออนุญาตทํางาน จากเดิมที่สิ้นสุดวันที่ 16 มิถุนายน 2564 ขยายออกไปเป็นภายในวันที่ 13 กันยายน 2564 และขยายระยะเวลาให้กลุ่มแรงงานต่างด้าวที่ลงทะเบียนไม่มีงานทํา (5.38 หมื่นคน) ไปจัดทําทะเบียนประวัติคนซึ่งไม่มีสัญชาติไทย (ทร.38/1) พร้อมกับการทําบัตรสีชมพูให้แล้วเสร็จภายในวันที่ 31 มีนาคม 2565 (จากเดิมภายในวันที่ 16 มิถุนายน 2564) เพื่อให้การดําเนินการของแรงงานต่างด้าวเป็นไปด้วยความเรียบร้อย สามารถอยู่ในราชอาณาจักรและทํางานได้อย่างถูกต้องตามกฎกมาย และไม่เป็นการเพิ่มภาระแก่บุคคลากรทางการแพทย์จนเกินควร
ความจําเป็นที่ต้องขยายระยะเวลาในครั้งนี้ สืบเนื่องจาก มติ ครม. เมื่อวันที่ 23 ธ.ค. 2563 ได้ผ่อนผันให้แรงงานต่างด้าว 3 สัญชาติ (กัมพูชา ลาว เมียนมา) อยู่ในราชอาณาจักรและทํางานอย่างถูกต้องตามกฎหมายเป็นกรณีพิเศษ ภายใต้สถานการณ์การแพร่ระบาดของโรคโควิด-19 ซึ่งจะต้องจัดทําทะเบียนประวัติ ตรวจเชื้อโควิด-19 จัดเก็บอัตลักษณ์บุคคล (Biometric) ขึ้นทะเบียนประกันสุขภาพ และยื่นคําขอนุญาตทํางานให้แล้วเสร็จภายในวันที่ 16 มิถุนายนนี้ ซึ่งที่ผ่านมา แรงงานต่างด้าว 3 สัญชาติ ได้ดําเนินการตามมติ ครม. (29 ธ.ค.63) แล้ว จํานวน 6.54 แสนคน โดยลงทะเบียนเพื่อขอรับการจ้างงานจากนายจ้าง จํานวน 6.01 แสนคน หลังจากได้คัดกรองข้อมูลแรงงานแล้ว คงเหลือแรงงานต่างด้าวที่สามารถขออนุญาตทํางานได้จํานวนทั้งสิ้น 4.96 แสนคน โดยในจํานวนนี้ จากข้อมูล ณ 31 พ.ค.64 แรงงานต่างด้าวที่ได้จัดเก็บอัตลักษณ์บุคคล (Biometric) จากสํานักงานตรวจคนเข้าเมืองแล้ว 98% หรือจํานวน 4.85 แสนคน ผ่านการตรวจคัดกรองโควิด-19 จากกระทรวงสาธารณสุขแล้วประมาณ 70% จํานวน 3.39 แสนคน และได้รับอนุญาตทํางานจากกระทรวงแรงงานแล้วประมาณ 50% หรือจํานวน 2.39 แสนคน แต่ด้วยสถานการณ์การแพร่ระบาดของโรคโควิด19 ระลอกใหม่ ทําให้บุคลากรทางการแพทย์และโรงพยาบาลไม่สามารถดําเนินการตรวจคัดกรองโควิด-19 ให้กับแรงงานต่างด้าวได้ทันตามกําหนดภายในวันที่ 16 มิถุนายน 2564 ซึ่งทําให้แรงงานต่างด้าวกลุ่มดังกล่าวเป็นแรงงานผิดกฎหมาย ส่งผลกระทบต่อนายจ้างที่ต้องพึ่งพาแรงงานต่างด้าวจํานวนมาก จึงมีความจําเป็นต้องขยายระยะเวลาออกไป
นางสาวรัชดากล่าวด้วยว่า เมื่อแรงงานต่างด้าวดําเนินการครบทุกขั้นตอนและได้รับบัตรประจําตัวคนซึ่งไม่มีสัญชาติไทยที่มีใบอนุญาตทํางานอยู่ด้านหลังของบัตรแล้ว จะสามารถอยู่ในราชอาณาจักรและทํางานอย่างถูกต้องตามกฎหมายได้จนถึงวันที่ 13 กุมภาพันธ์ 2566 อันเป็นการรักษากําลังแรงงานซึ่งเป็นส่วนสําคัญของนายจ้างและสถานประกอบการ ตลอดจนช่วยให้นายจ้างได้จ้างแรงงานต่างด้าวอย่างถูกต้องตามกฎหมาย และแรงงานต่างด้าวก็ได้รับความคุ้มครองและมีสิทธิประโยชน์ สวัสดิการ การคุ้มครองตามสิทธิที่พึงได้รับ รวมถึงเสริมสร้างความเข้มแข็งให้กับระบบเศรษฐกิจเพื่อประโยชน์ในการฟื้นฟูประเทศต่อไป
---------------------------
รัฐบาลไทย-ข่าวทำเนียบรัฐบาล-เริ่มแล้ว! ปูพรมฉีดวัคซีนโควิด-19 ทั่วประเทศ
วันอังคารที่ 8 มิถุนายน 2564
เริ่มแล้ว! ปูพรมฉีดวัคซีนโควิด-19 ทั่วประเทศ
....
มาตามนัดหมายนะครับ 7 มิ.ย.64 รัฐบาลปูพรมฉีดวัคซีนโควิด-19 ให้แก่ประชาชนทั่วประเทศ ส่วนกลางมีจุดบริการหลัก คือ สถานีกลางบางซื่อ
.
สําหรับ กทม. มีจุดบริการอย่างน้อย 25 จุด สํานักงานประกันสังคม 25 จุด มหาวิทยาลัย 11 จุด จุดฉีดวัคซีนกลาง 10 จุด เช่น สถานีกลางบางซื่อ สถาบันราชานุกูล โรงพยาบาลศรีธัญญา ศูนย์การแพทย์บางรัก เป็นต้น
.
ส่วนในต่างจังหวัดนอกจากศูนย์ภูมิภาค 4 แห่ง ได้แก่ จ.เชียงใหม่ ชลบุรี นครราชสีมา และภูเก็ต แล้ว ก็ยังมีกระจายในจังหวัดต่างๆ รวม 993 จุด
.
ประชาชนที่มีอายุ 60 ปีขึ้นไป และ 7 โรคกลุ่มเสี่ยง สามารถแจ้งความประสงค์ผ่าน รพ.ใกล้บ้าน รพ.ที่มีประวัติการรักษา รพ.สต. อสม. เจ้าหน้าที่สาธารณสุข หรือทางเว็บไซต์ที่แต่ละจังหวัดกําหนด
.
ประชาชนอายุ 18-59 ปี และไม่ได้มี 7 โรคกลุ่มเสี่ยง ที่อยู่ใน กทม. ลงทะเบียนได้ทางเว็บไซต์https://www.xn--82c3a4adfy1rc3b.com/และ แอปพลิเคชัน เป๋าตัง โดยสามารถขอเลื่อนนัดหมาย ทั้งวัน เวลา สถานที่ รวมถึงยกเลิกนัดได้ ในระบบไทยร่วมใจ
.
ผลการรับวัคซีนของทุกคน จะเชื่อมโยงเข้าสู่ระบบฐานข้อมูลกลาง และ หมอพร้อม เพื่อติดตามอาการหลังการฉีด และออกเอกสารรับรองเมื่อได้รับวัคซีนครบแล้วครับ
.
หากมีข้อสงสัย สอบถามได้ที่หน่วยงานสาธารณสุขในพื้นที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“กรุงไทย” แจงผู้ใช้แอปฯเป๋าตัง “มีทางเลือก” ในการให้ความยินยอมเปิดเผยข้อมูลส่วนบุคคล
วันอังคารที่ 8 มิถุนายน 2564
“กรุงไทย” แจงผู้ใช้แอปฯเป๋าตัง “มีทางเลือก” ในการให้ความยินยอมเปิดเผยข้อมูลส่วนบุคคล
“กรุงไทย” แจงแอปฯ เป๋าตังเวอร์ชั่นใหม่ ให้ผู้ใช้บริการให้ความยินยอมเปิดเผยข้อมูลเป็นไปตามกฎหมายคุ้มครองข้อมูลส่วนบุคคล และการตรวจสอบยืนยันตัวตนในโครงการภาครัฐ
“กรุงไทย” แจงแอปฯ เป๋าตังเวอร์ชั่นใหม่ ให้ผู้ใช้บริการให้ความยินยอมเปิดเผยข้อมูลเป็นไปตามกฎหมายคุ้มครองข้อมูลส่วนบุคคล และการตรวจสอบยืนยันตัวตนในโครงการภาครัฐ ยืนยันข้อมูลในข้อ 1 และ 2 เพื่อนําไปใช้วิเคราะห์ พัฒนาบริการที่ตอบโจทย์ลูกค้า โดยผู้ใช้งานสามารถเลือกที่จะไม่ยินยอมได้ ธนาคารยืนยันพร้อมพัฒนาระบบให้สามารถกดยกเลิกได้ต่อไป ส่วนข้อ 3 ต้องกดยินยอมเพื่อยืนยันตัวตนในการเข้าร่วมโครงการภาครัฐ เพื่อป้องกันการสวมสิทธิและทุจริตในโครงการรัฐ
ธนาคารกรุงไทย แจ้งว่า จากกรณีที่ธนาคารได้อัพเดตแอปพลิเคชันเป๋าตัง เวอร์ชั่นล่าสุด โดยให้ผู้ใช้งานให้ความยินยอมเกี่ยวกับข้อมูลส่วนบุคคลนั้น ธนาคารขอเรียนชี้แจงดังนี้
1.แอปฯ เป๋าตังเวอร์ชั่นใหม่ กําหนดให้ผู้ใช้งาน “ให้ความยินยอม” เรื่องข้อมูลส่วนบุคคลในข้อ 1 และ ข้อ 2 ซึ่งเป็นการนําข้อมูลไปใช้ในการแจ้งข้อมูลข่าวสาร ผลิตภัณฑ์และบริการของธนาคาร กลุ่มธุรกิจการเงินและพันธมิตร และนําข้อมูลไปใช้ในการวิเคราะห์ได้ เพื่อให้เป็นไปตามกฎหมายคุ้มครองข้อมูลส่วนบุคคล (PDPA) โดยข้อมูลส่วนนี้ธนาคารใช้เพื่อวิเคราะห์ พัฒนา ผลิตภัณฑ์และบริการที่ตอบโจทย์ผู้ใช้งานแอปฯ เป๋าตัง
อย่างไรก็ตาม หากผู้ใช้งาน “ไม่สะดวก” ให้ความยินยอม สามารถเลือก “ไม่ยินยอม” ได้ โดยไม่กระทบกับการใช้งานแอปฯ เป๋าตังแต่อย่างใด และธนาคารจะพัฒนาระบบเพื่อให้ผู้ใช้งานที่เลือกให้ความยินยอมไปแล้ว สามารถยกเลิกในส่วนนี้ได้ เพื่อลดความกังวลของผู้ใช้งาน
​
2.การให้ความยินยอมเปิดเผยข้อมูลในข้อ 3 เพื่อใช้ในการตรวจสอบยืนยันตัวตนในการเข้าร่วมโครงการภาครัฐ ซึ่งมีอยู่ในแอปฯ เป๋าตังเวอร์ชั่นเดิมอยู่แล้ว ส่วนนี้ผู้ใช้งานที่ต้องการจะเข้าร่วมโครงการภาครัฐ ควรพิจารณาเลือก “ให้ความยินยอม” เนื่องจากต้องมีการตรวจสอบยืนยันตัวตนก่อนจะเข้าร่วมโครงการภาครัฐ เพื่อป้องกันการสวมสิทธิ และทุจริตในโครงการภาครัฐ
​
สําหรับผู้ใช้งานที่ “ไม่ยินยอม” ก็จะไม่สามารถเข้าร่วมโครงการภาครัฐได้ เพราะจะไม่สามารถทราบได้ว่าท่านคือบุคคลผู้มีสิทธิตามแต่ละเกณฑ์ของรัฐจริงหรือไม่
รัฐบาลไทย-ข่าวทำเนียบรัฐบาล-รฟม. กระทรวงคมนาคม รายงานความก้าวหน้างานก่อสร้างโครงการรถไฟฟ้า
วันอังคารที่ 8 มิถุนายน 2564
รฟม. กระทรวงคมนาคม รายงานความก้าวหน้างานก่อสร้างโครงการรถไฟฟ้า
ในความรับผิดชอบของ รฟม. ณ สิ้นเดือนพฤษภาคม 2564
รายงานความก้าวหน้างานก่อสร้างโครงการรถไฟฟ้าในความรับผิดชอบของ รฟม. ณ สิ้นเดือนพฤษภาคม 2564 มีดังนี้
1. โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) ความก้าวหน้างานโยธา 82.56%
2. โครงการรถไฟฟ้าสายสีเหลือง ช่วงลาดพร้าว - สําโรง ความก้าวหน้างานโยธา 84.19% ความก้าวหน้างานระบบรถไฟฟ้า 73.62% ความก้าวหน้าโดยรวม 79.60%
3. โครงกาถรรถไฟฟ้าสายสีชมพู ช่วงแคราย - มีนบุรี ความก้าวหน้างานโยธา 79.39% ความก้าวหน้างานระบบรถไฟฟ้า 72.81% ความก้าวหน้าโดยรวม 76.51%
รัฐบาลไทย-ข่าวทำเนียบรัฐบาล-แนวโน้มดีขึ้น...คุมโควิด-19 ภายในเรือนจำ
วันอังคารที่ 8 มิถุนายน 2564
แนวโน้มดีขึ้น...คุมโควิด-19 ภายในเรือนจํา
....
ปัจจุบันมีเรือนจํา/ทัณฑสถานที่ไม่พบการแพร่ระบาด 126 แห่ง เหลือเพียง 12 แห่งที่ยังพบการระบาดอยู่ ถ้าเทียบกับระยะแรก จะพบว่ามีจํานวนผู้ติดเชื้อลดลงจากเดิม
.
รัฐบาลยังคงเร่งตรวจหาเชื้อซ้ําในเรือนจําที่ยังพบการระบาด เพื่อยืนยันผลซ้ําและรีบคัดแยกผู้ติดเชื้อให้ได้รับการรักษาอย่างรวดเร็ว คาดว่าสถานการณ์จะมีแนวโน้มดีขึ้นต่อจากนี้
.
สําหรับการฉีดวัคซีนโควิด-19 ได้ดําเนินการฉีดวัคซีนในเรือนจํา/ทัณฑสถาน 5 แห่ง เสร็จแล้ว 2 แห่ง คือ เรือนจําพิเศษมีนบุรี และเรือนจําจังหวัดภูเก็ต ที่อยู่ระหว่างดําเนินการมี 3 แห่ง คือ เรือนจํากลางสมุทรปราการ เรือนจําพิเศษพัทยา และทัณฑสถานบําบัดพิเศษจังหวัดปทุมธานี
.
ระยะต่อไป ได้สั่งการให้เรือนจํา/ทัณฑสถานเป้าหมายกลุ่มแรก คือ เรือนจําสีขาวที่ปลอดเชื้อในพื้นที่สีแดงเข้มและสีแดง ประมาณ 38 แห่ง เตรียมแผนการฉีดวัคซีน พร้อมศึกษาแนวทางและข้อสังเกตจากเรือนจําที่ได้ดําเนินการฉีดไปแล้วเพื่อวางแผนการฉีดให้รัดกุมยิ่งขึ้น
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔
วันอังคารที่ 8 มิถุนายน 2564
ปลัดกระทรวงยุติธรรม ประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔ ผ่านระบบการประชุมทางจอภาพ (Video Conference)
ในวันอังคารที่ ๘ มิถุนายน ๒๕๖๔ เวลา ๑๑.๐๐ น. ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะกรรมการเฉพาะกิจด้านกฎหมาย ครั้งที่ ๒/๒๕๖๔ พร้อมด้วยนายวัลลภ นาคบัว รองปลัดกระทรวงยุติธรรม และผู้แทนจากหน่วยงานที่เกี่ยวข้อง เข้าร่วมฯ ณ ห้องประชุม ๑๐ - ๐๑ ชั้น ๑๐ อาคารที่ทําการกระทรวงยุติธรรม และผ่านระบบการประชุมทางจอภาพ (Video Conference)
ทั้งนี้ ที่ประชุมได้รับทราบประกาศกระทรวงสาธารณสุข เรื่อง แต่งตั้งเจ้าพนักงานควบคุมโรคติดต่อตามพระราชบัญญัติโรคติดต่อ พ.ศ. ๒๕๕๘ (ฉบับที่ ๖) พ.ศ. ๒๕๖๔ และระเบียบคณะกรรมการโรคติดต่อแห่งชาติ ว่าด้วยหลักเกณฑ์การเปรียบเทียบความผิดกรณีฝ่าฝืนหรือไม่ปฏิบัติตามคําสั่ง ของเจ้าพนักงานควบคุมโรคติดต่อตามมาตรา ๓๔ (๖) แห่งพระราชบัญญัติโรคติดต่อ พ.ศ. ๒๕๕๘ ในสถานการณ์การแพร่ระบาดของโรคติดต่อเชื้อไวรัสโคโรนา 2019 หรือโรคโควิด 19
พร้อมทั้งพิจารณาการยื่นฟ้องคดีปกครอง กรณีการละเมิดจากการละเลยต่อหน้าที่ตามที่กฎหมายกําหนดให้ต้องปฏิบัติหรือปฏิบัติหน้าที่ดังกล่าวล่าช้าเกินสมควร และการขอความเป็นธรรม กรณีองค์คณะผู้พิพากษามีคําสั่งไม่ให้เลื่อนคดีความตามมาตรการเพื่อความปลอดภัยของประกาศสํานักงานศาลยุติธรรมและประกาศศาลอาญาที่เกี่ยวข้อง ซึ่งส่งผลให้คู่ความและผู้เกี่ยวข้องมีความเสี่ยงที่จะได้รับการติดเชื้อไวรัสโคโรนา 2019
รัฐบาลไทย-ข่าวทำเนียบรัฐบาล-​รมต. นร. นายอนุชา ฯ  เผยพระสงฆ์กว่าหมื่นรูปได้รับการถวายวัคซีนแล้ว ย้ำคณะสงฆ์ต้องได้รับการดูแลอย่างทั่วถึง ด้านกลุ่มเห็นต่าง พ.ร.ก.เงินกู้ เป็นเรื่องปกติ เชื่อรัฐบาลชี้แจงได้ทุกปร
วันอังคารที่ 8 มิถุนายน 2564
​รมต. นร. นายอนุชา ฯ  เผยพระสงฆ์กว่าหมื่นรูปได้รับการถวายวัคซีนแล้ว ย้ําคณะสงฆ์ต้องได้รับการดูแลอย่างทั่วถึง ด้านกลุ่มเห็นต่าง พ.ร.ก.เงินกู้ เป็นเรื่องปกติ เชื่อรัฐบาลชี้แจงได้ทุกปร
​รมต. นร. นายอนุชา ฯ  เผยพระสงฆ์กว่าหมื่นรูปได้รับการถวายวัคซีนแล้ว ย้ําคณะสงฆ์ต้องได้รับการดูแลอย่างทั่วถึง ด้านกลุ่มเห็นต่าง พ.ร.ก.เงินกู้ เป็นเรื่องปกติ เชื่อรัฐบาลชี้แจงได้ทุกประเด็น
วันนี้ (8 มิถุนายน 2564) เวลา 08.30 น. ณ สํานักเลขาธิการคณะรัฐมนตรี ก่อนการประชุมคณะรัฐมนตรี ครั้งที่ 22/2564 นายอนุชา นาคาศัย รัฐมนตรีประจําสํานักนายกรัฐมนตรี ให้สัมภาษณ์สื่อมวลชน กรณีการถวายการฉีดวัคซีนป้องกันโควิด-19 ให้แด่คณะสงฆ์ ตามที่ตนได้สั่งการให้สํานักงานพระพุทธศาสนาแห่งชาติ ติดตามและอํานวยการความสะดวกแก่พระสงฆ์ที่เข้ารับถวายการฉีดวัคซีน โดยย้ํา พศจ. ทั่วประเทศ ให้เร่งสํารวจข้อมูลและประสานกับสาธารสุขจังหวัด เพื่อถวายการฉีดวัคซีนแด่คณะสงฆ์ให้ครอบคลุม ขณะที่ในพื้นที่ กทม.และปริมณฑล ได้นิมนต์คณะสงฆ์มารับการฉีดวัคซีน ที่โรงพยาบาลสงฆ์ กระทรวงสาธารณสุขจัดทําขึ้น
โดยรัฐมนตรีประจําสํานักนายกรัฐมนตรี เปิดเผยว่า ตนได้รับการรายงานข้อมูลปัจจุบันมีคณะสงฆ์ได้รับการถวายวัคซีนแล้ว กว่า 10,000 รูป ทั่วประเทศ ซึ่งยังคงมีคณะสงฆ์ทยอยรับการถวายวัคซีนอย่างต่อเนื่อง โดยรัฐบาลพยายามจัดสรรวัคซีนให้คณะสงฆ์อย่างทั่วถึง ตนมีความเป็นห่วงคณะสงฆ์ที่อาจมีความเสี่ยงต่อการติดเชื้อ เนื่องจากมีกิจนิมนต์และการปฏิบัติศาสนกิจที่อาจใกล้ชิดผู้ติดเชื้ออย่างหลีกเลี่ยงไม่ได้
นอกจากนี้ สื่อมวลชนได้สอบถามถึงการพิจารณา พ.ร.ก.เงินกู้ ที่ผ่านมา ซึ่งรัฐมนตรีประจําสํานักนายกรัฐมนตรี กล่าวว่า เป็นเรื่องที่ควรได้รับการพิจารณาอย่างเร่งด่วน ส่วนตัวคิดว่ามีความเหมาะสมเพราะต้องนํางบประมาณที่ได้ไปเยียวยาและฟื้นฟูอีกหลายส่วน สําหรับฝ่ายที่เห็นต่างก็เป็นธรรมดาของการแสดงความคิดเห็นในสภา แต่ท้ายที่สุดแล้วต้องยึดเสียงส่วนใหญ่ตามผลการพิจารณา ซึ่งรัฐบาลพร้อมตอบข้อสงสัยและชี้แจงทุกประเด็นเพื่อสร้างความเข้าใจให้ประชาชน
.............
รัฐบาลไทย-ข่าวทำเนียบรัฐบาล-ครม. ไฟเขียวกรอบอัตรากำลังพนักงานราชการเฉพาะกิจ 10,000 อัตรา วงเงิน 2,254.32 ล้านบาท  บรรเทาการว่างงานของบัณฑิตจบใหม่ในระยะสั้น
วันอังคารที่ 8 มิถุนายน 2564
ครม. ไฟเขียวกรอบอัตรากําลังพนักงานราชการเฉพาะกิจ 10,000 อัตรา วงเงิน 2,254.32 ล้านบาท  บรรเทาการว่างงานของบัณฑิตจบใหม่ในระยะสั้น
โฆษกรัฐบาลเผย ครม. ไฟเขียวกรอบอัตรากําลังพนักงานราชการเฉพาะกิจ 10,000 อัตรา วงเงิน 2,254.32 ล้านบาท  บรรเทาการว่างงานของบัณฑิตจบใหม่ในระยะสั้น
วันนี้ (8 มิ.ย.64) นายอนุชา บูรพชัยศรี โฆษกประจําสํานักนายกรัฐมนตรี เผยมติคณะรัฐมนตรี เห็นชอบข้อเสนอแนวทางการจัดสรรกรอบอัตรากําลังและกลไกการบริหารจัดการพนักงานราชการเฉพาะกิจ และผลการจัดสรรกรอบอัตรากําลังพนักงานราชการเฉพาะกิจ จํานวน 10,000 อัตรา พร้อมอนุมัติ วงเงิน 2,254.32 ล้านบาท เพื่อเป็นค่าใช้จ่ายในการจ้างพนักงานราชการเฉพาะกิจ ช่วยเหลือผู้ที่ได้รับผลกระทบจากสถานการณ์การแพร่ระบาดของ COVID - 19 ตามนโยบายของรัฐบาล เพื่อเพิ่มโอกาสการจ้างงานผู้ได้รับผลกระทบจากสถานการณ์การแพร่ระบาดของ COVID - 19 ด้วยระบบพนักงานราชการ โดยรายละเอียดดังนี้
- กรอบอัตรากําลัง : 10,000 อัตรา เฉพาะในกลุ่มงานบริหารทั่วไป
- กลุ่มเป้าหมาย : ผู้สําเร็จการศึกษาในระดับปริญญาตรี
-หน่วยงานที่ขอรับจัดสรรอัตรากําลัง : 28 ส่วนราชการ ได้แก่ หน่วยงานในราชการบริหารส่วนภูมิภาค ระดับจังหวัด หรือหน่วยงานในราชการบริหารส่วนกลางที่ตั้งอยู่ในภูมิภาคที่เป็นหน่วยปฏิบัติ โดยเป็นส่วนราชการที่มีภารกิจสําคัญและเร่งด่วน
-ระยะเวลาการจ้างงาน : ไม่เกิน 1 ปี นับตั้งแต่วันที่ทําสัญญาจ้างหรือไม่เกิน 30 กันยายน 2565 และไม่มีการต่อสัญญา
-อัตราค่าตอบแทน/สิทธิประโยชน์ : 18,000 บาท/เดือน ตลอดสัญญาการจ้างงาน โดยได้รับสิทธิประโยชน์เช่นเดียวกับพนักงานราชการปกติ ยกเว้นเฉพาะในส่วนของสิทธิการลงเพื่อไปอุปสมบท หรือประกอบพิธีฮัจญ์ ซึ่งกําหนดไว้ไม่เกิน 120 วัน
“ที่ประชุมคณะรัฐมนตรียังย้ําให้หน่วยรับงบประมาณที่เกี่ยวข้องเร่งดําเนินการให้เป็นไปตามขั้นตอน วิธีดําเนินการจ้างพนักงานราชการ และแผนการดําเนินงาน รวมทั้ง เร่งดําเนินการจ้างพนักงานราชการเฉพาะกิจให้แล้วเสร็จภายในเดือนสิงหาคม 2564 โดยคํานึงประโยชน์สูงสุดของทางราชการและประโยชน์ที่ประชาชนจะได้รับ ซึ่งสํานักงาน ก.พ. จะได้ติดตามประเมินผลการดําเนินการรวมถึงผลสัมฤทธิ์จากการจ้าง เพื่อรายงานคณะรัฐมนตรีทราบต่อไปด้วย” นายอนุชา ฯ กล่าว
------------------
รัฐบาลไทย-ข่าวทำเนียบรัฐบาล-เปิดแผนกระจายวัคซีนป้องกันโรคโควิด-19
วันอังคารที่ 8 มิถุนายน 2564
เปิดแผนกระจายวัคซีนป้องกันโรคโควิด-19
....
เริ่มแล้วนะครับกับการคิฟออฟฉีดวัคซีนป้องกันโรคโควิด-19 สําหรับประชาชนทั่วประเทศ เพื่อเดินหน้าสู่เป้าหมายการฉีดวัคซีนให้ครอบคลุมอย่างน้อย 70% ภายในปี 2564 ให้ประชาชนมีภูมิคุ้มกันต่อโรคโควิด-19 ลดอัตราการติดเชื้อหรือเจ็บป่วยรุนแรงถึงขั้นเสียชีวิต
.
ขณะนี้ประเทศไทยมีวัคซีนจํานวน 3.54 ล้านโดส (แอสตร้าเซนเนก้า 2.04 ล้านโดส และซิโนแวค 1.5 ล้านโดส) ซึ่งกระทรวงสาธารณสุขจะทยอยส่งมอบให้แต่ละจังหวัดอย่างต่อเนื่องทุกสัปดาห์
.
นอกจากนี้ ในสัปดาห์ที่ 3 ของเดือน มิ.ย. 64 จะมีวัคซีนเข้ามาเพิ่ม 8.4 แสนโดส และสัปดาห์ที่ 4 อีก 2.58 ล้านโดส ทําให้ในภาพรวมตลอดเดือน มิ.ย. 64 ประเทศไทยจะมีวัคซีนกว่า 6 ล้านโดส ซึ่งเป็นไปตามแผนที่วางไว้
.
จึงขอให้ประชาชนเชื่อมั่นระบบการบริหารจัดการและประสิทธิภาพของวัคซีนที่รัฐจัดหาให้ รวมทั้งติดตามข้อมูลข่าวสารจากกระทรวงสาธารณสุขเป็นหลักเพื่อลดความสับสน หรือสอบถามข้อมูลเพิ่มเติมได้ที่ สายด่วนกรมควบคุมโรค โทร.1422
Cr. กรมควบคุมโรค กระทรวงสาธารณสุข
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
วันอังคารที่ 8 มิถุนายน 2564
รฟม. สนับสนุนผู้ประกอบการร้านอาหารในแนวสายทางโครงการรถไฟฟ้า
ส่งมอบกล่องทันใจเติมความสุขให้แก่โรงพยาบาลลาดกระบังกรุงเทพมหานคร
วันที่ 7 มิถุนายน 2564 การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม โดย นายณัฐ นาคธรณินทร์ ผู้อํานวยการฝ่ายพัฒนาโครงการรถไฟฟ้า ได้ส่งมอบอาหารกล่อง พร้อมข้อความอวยพรจากผู้บริหารและพนักงาน รฟม. ภายใต้กิจกรรม “กล่องทันใจ เติมความสุขให้ประชาชน” จํานวน 250 กล่อง ให้แก่โรงพยาบาลลาดกระบังกรุงเทพมหานคร โดยมี พญ.อัมพร เกียรติปานอภิกุล ผู้อํานวยการโรงพยาบาล เป็นผู้รับมอบ เพื่อสนับสนุนบุคลากรทางการแพทย์ และประชาชนที่รักษาตัวอยู่ในโรงพยาบาล เนื่องจากสถานการณ์การแพร่ระบาดของเชื้อไวรัส COVID–19 โดยอาหารกล่องดังกล่าว คัดเลือกมาจากร้านอาหารบริเวณแนวสายทางโครงการรถไฟฟ้าที่อยู่ระหว่างก่อสร้างในความรับผิดชอบของ รฟม. ได้แก่
- ร้านณิชา ผัดไทย หอยทอด (สถานีเคหะรามคําแหง โครงการรถไฟฟ้าสายสีส้ม ช่วงศูนย์วัฒนธรรมแห่งประเทศไทย - มีนบุรี (สุวินทวงศ์)) อยู่ในซอยรามคําแหง 190/2 ตรงกันข้ามกับซอยแฟลต 1
พิกัดร้าน https://goo.gl/maps/9TGeherV2PoHew4r8
- ร้านครัวพยอม (สถานีสินแพทย์ โครงการรถไฟฟ้าสายสีชมพู ช่วงแคราย - มีนบุรี) อยู่บริเวณริมถนนนวมินทร์ ใกล้กับร้านตําเพลินเพลิน
พิกัดร้าน https://goo.gl/maps/4CYMs5XF5J9ch4ED8
ทั้งนี้ ในเบื้องต้น รฟม. ได้ตั้งเป้าหมายที่จะสนับสนุนอาหารจากร้านอาหารตามแนวสายทางรถไฟฟ้าที่ได้รับผลกระทบจากสถานการณ์ COVID-19 ประมาณ 8,000 กล่อง เพื่อนําไปส่งมอบให้แก่โรงพยาบาลและสถานพยาบาลต่างๆ โดยมีระยะเวลาดําเนินกิจกรรมตั้งแต่เดือนพฤษภาคม - มิถุนายน 2564 ท่านสามารถติดตามข้อมูลข่าวสาร รฟม. ได้ที่ www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย
รัฐบาลไทย-ข่าวทำเนียบรัฐบาล-วธ.เปิดอบรมนักเรียนแกนนำเฝ้าระวังทางวัฒนธรรมผ่าน Zoom ทั่วประเทศ หวังป้องกัน-แก้ไขปัญหารับ-ส่ง เผยแพร่ข้อมูลไม่เหมาะสมของเด็ก เยาวชน และประชาชนในยุคดิจิทัล โดยใช้มิติทางวัฒนธรรม
วันจันทร์ที่ 7 มิถุนายน 2564
วธ.เปิดอบรมนักเรียนแกนนําเฝ้าระวังทางวัฒนธรรมผ่าน Zoom ทั่วประเทศ หวังป้องกัน-แก้ไขปัญหารับ-ส่ง เผยแพร่ข้อมูลไม่เหมาะสมของเด็ก เยาวชน และประชาชนในยุคดิจิทัล โดยใช้มิติทางวัฒนธรรม
เมื่อวันที่ ๗ มิถุนายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดกิจกรรมการสร้างการมีส่วนร่วมของทุกภาคส่วนในการป้องกัน และแก้ไขปัญหาของเด็ก เยาวชน และประชาชน โดยใช้มิติทางวัฒนธรรมในส่วนกลาง และส่วนภูมิภาค
เมื่อวันที่ ๗ มิถุนายน ๒๕๖๔ นางยุพา ทวีวัฒนะกิจบวร ปลัดกระทรวงวัฒนธรรม เป็นประธานเปิดกิจกรรมการสร้างการมีส่วนร่วมของทุกภาคส่วนในการป้องกัน และแก้ไขปัญหาของเด็ก เยาวชน และประชาชน โดยใช้มิติทางวัฒนธรรมในส่วนกลาง และส่วนภูมิภาค โดยมีนางจริญญา จักรกาย ผู้อํานวยการกองเฝ้าระวังทางวัฒนธรรม และเจ้าหน้าที่ที่เกี่ยวข้องเข้าร่วม ณ ห้องแถลงข่าว ชั้น ๑ กระทรวงวัฒนธรรม โดยการจัดกิจกรรมครั้งนี้เป็นการอบรมเชิงปฏิบัติการออนไลน์ ผ่านระบบ Zoom จากส่วนกลางไปยังสํานักงานวัฒนธรรมจังหวัดทุกแห่ง ระหว่างเดือนมิถุนายน - กรกฎาคม ๒๕๖๔ มีผู้เข้าร่วมกิจกรรมเป็นแกนนํานักเรียนระดับมัธยมศึกษาจากสถาบันการศึกษาต่าง ๆ ทั่วประเทศ รวมจํานวน ๓๐๘ คน
ปลัด วธ. กล่าวว่า การเฝ้าระวังทางวัฒนธรรมและการสร้างเครือข่ายทางวัฒนธรรม เป็นยุทธศาสตร์ที่สําคัญในการสร้างภูมิคุ้มกันทางสังคมให้กับคนในชาติได้ตระหนักและเห็นคุณค่าของการมีส่วนร่วมในการรักษาวัฒนธรรมที่ดีงามของสังคมไทย และร่วมเฝ้าระวังกระแสวัฒนธรรมที่เบี่ยงเบนที่มากับสื่อ และโลกยุคโลกาภิวัฒน์ ส่งผลให้เกิดปัญหาสังคมในรูปแบบต่าง ๆ โดยเฉพาะในกลุ่มเด็กและเยาวชน ที่ถือเป็นกําลังหลักในการพัฒนาประเทศ ดังนั้น วธ. จึงได้จัดกิจกรรมดังกล่าวขึ้นเพื่อเผยแพร่ข้อมูลข่าวสารที่เป็นประโยชน์ และให้ความรู้กับเด็กและเยาวชน ประชาชนในการรู้เท่าทันสังคมโลก สามารถเลือกสรร กลั่นกรอง นํามาปรับใช้ในการดําเนินชีวิตประจําวัน มีความรู้ความเข้าใจเกี่ยวกับการเป็นพลเมืองที่ดีในยุคดิจิทัล พร้อมทั้งร่วมเฝ้าระวังทางวัฒนธรรมอย่างมีประสิทธิภาพ
“ปัจจุบันสังคมออนไลน์เป็นอีกช่องทางในการติดต่อสื่อสาร มีทั้งข้อดีและข้อเสีย สิ่งที่ตามมาจากการเปลี่ยนแปลงดังกล่าวส่วนหนึ่ง คือ มีการเผยแพร่ข้อมูลที่ไม่เหมาะสม ผ่านสื่อสังคมออนไลน์ในแพลตฟอร์มต่าง ๆ ดังนั้น ทาง วธ. ได้เชิญวิทยากรที่มีความรู้จากสภาดิจิทัลเพื่อเศรษฐกิจและสังคมแห่งประเทศไทย สถาบันพัฒนาศักยภาพสมองเด็กแบบองค์รวมด้วยวินัยเชิงบวก และภาคส่วนต่าง ๆ มาถ่ายทอดความรู้ และประสบการณ์ให้นักเรียนทั่วประเทศมีการพัฒนาและรู้เท่าทันสื่ออย่างปลอดภัย โดยการขับเคลื่อนเครือข่ายศูนย์เฝ้าระวังทางวัฒนธรรม วธ.เน้นบูรณาการจากกลุ่ม หรือองค์กรร่วมกันเป็นเครือข่ายเฝ้าระวังทางวัฒนธรรมในพื้นที่ ในฐานะเจ้าของวัฒนธรรม ร่วมกันคิด ร่วมระดมสมอง ร่วมรับผิดชอบ บริหารจัดการและแก้ปัญหาให้ตรงจุด มีประสิทธิภาพมากที่สุด”ปลัดวธ. กล่าว